Jorde bosatte seg på Lillehammer og malte til å begynne med blålige vintermotiver. Etter pariserturen ble paletten varmere og preget av at han søkte stilarter som passet for ham og samtidig også for publikum. Nasjonalgalleriet eier åtte bilder av ham, og bilder er å finne også i Lillehammer Kunstmuseum. Han har dessuten malt alterbilder til flere kirker: Åsmarka (1901, kopi etter Eilif Peterssen), Vingrom (1908), Nes i Ådal (1915) og Sjøli (1925).